Projekts

LATVIJAS REPUBLIKAS MINISTRU KABINETS

2018. gada Noteikumi Nr.

Rīgā (prot. Nr. §)

**Grozījumi Ministru kabineta 2016. gada 1. novembra noteikumos Nr. 695 “Digitālās drošības uzraudzības komitejas nolikums”**

Izdoti saskaņā ar

Fizisko personu elektroniskās

Identifikācijas likuma 17. panta septīto daļu un

Informācijas tehnoloģiju drošības likuma

8.1 panta pirmo daļu

Izdarīt Ministru kabineta 2016. gada 1. novembra noteikumos Nr. 695 “Digitālās drošības uzraudzības komitejas nolikums” (Latvijas Vēstnesis 2016, 215. nr.; 2017, 193. nr.; 2018, 142. nr.) šādus grozījumus:

1. Izteikt norādi, uz kura likuma pamata noteikumi izdoti, šādā redakcijā:

“Izdoti saskaņā ar Fizisko personu elektroniskās identifikācijas likuma 17. panta septīto daļu un Informācijas tehnoloģiju drošības likuma 8.1 panta pirmo daļu”.

2. Papildināt noteikumus ar 1.4. apakšpunktu šādā redakcijā:

“1.4. uzraudzīt pamatpakalpojuma sniedzējus un digitālā pakalpojuma sniedzējus.”.

3. Papildināt noteikumus ar 2.3.2 apakšpunktu šādā redakcijā:

“2.3.2 veic Informācijas tehnoloģiju drošības likumā noteiktās pamatpakalpojuma sniedzēju un digitālā pakalpojuma sniedzēju uzraudzības funkcijas un uzdevumus.”.

4. Papildināt noteikumus ar informatīvo atsauci uz Eiropas Savienības direktīvu šādā redakcijā:

**“Informatīvā atsauce uz Eiropas Savienības direktīvu**

Noteikumos iekļautas tiesību normas, kas izriet no Eiropas Parlamenta un Padomes 2016. gada 6. jūlija direktīvas (ES) 2016/1148 par pasākumiem nolūkā panākt vienādi augsta līmeņa tīklu un informācijas sistēmu drošību visā Savienībā.”.

Ministru prezidents Māris Kučinskis

Aizsardzības ministrs Raimonds Bergmanis